Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: 64/1993. (XII. 22.) AB határozatban kifejtette: „Az alapjogi tulajdonvédelem sajátosságai miatt az állami beavatkozás alkotmányossága megítélésének súlypontja, az alkotmánybírósági értékelés voltaképpeni tere a cél és az
Paragraph Index: 1070

64/1993. (XII. 22.) AB határozatban kifejtette: „Az alapjogi tulajdonvédelem sajátosságai miatt az állami beavatkozás alkotmányossága megítélésének súlypontja, az alkotmánybírósági értékelés voltaképpeni tere a cél és az eszköz, a közérdek és a tulajdonkorlátozás arányosságának megítélése lett. Az alapjog-korlátozás szükségessége, illetve elkerülhetetlensége vizsgálatánál itt eleve figyelembe kell venni, hogy az Alkotmány 13. § (2) bekezdése a kisajátításhoz csupán a ’közérdeket’ kívánja meg, azaz, ha az értékgarancia érvényesül, ennél szigorúbb ’szükségesség’ nem alkotmányos követelmény.” A korlátozás közérdekûségének vizsgálatával kapcsolatosan az Alkotmánybíróság megfogalmazta azt is, hogy „a törvénnyel érvényesített ’közérdek’ alkotmánybírósági vizsgálata ezért nem a törvényhozó választásának feltétlen szükségességére irányul, hanem arra kell szorítkoznia, indokolt-e a közérdekre hivatkozás, illetve, hogy a ’közérdekû’ megoldás nem sért-e önmagában is valamely más alkotmányos jogot (például a hátrányos megkülönböztetés tilalmát).” [ABH 1993, 373, 381—382.] Ez a korlátozás tehát nem csorbíthatja az érintett alapjog lényegi tartalmát, és nem sérthet más alkotmányos jogot.

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes